jkorsvik/nowiki_second_scrape_merged huggingface dataset:
Jordyn Wieber

Jordyn Wieber (født 12. juli 1995) er en amerikansk turner som er regjerende all-round verdensmester. Hun vil delta i sommer-OL 2012 i London.
Jordyn Wieber ble født 12. juli 1995 i DeWitt, Michigan til Rita og David Wieber. Hun begynte med turn som 4-åring.I 2008 ble hun amerikansk allround juniormester.
I begynnelsen av 2009 ble hun skadet og var borte fra konkurranse resten av sesongen.
Som senior vant hun i 2011 det amerikanske allround mesterskapet som og tok også gull i skranke og frittstående. Samme år vant hun verdensmesterskapet i turn i Tokyo og var med på det amerikanske laget som tok gull sammenlagt.
I 2012 ble hun igjen amerikansk allround mester. I det amerikanske uttakningsmesterskapet til OL i San Jose, California kom hun på andreplass etter Gabrielle Douglas og var med det kvalifisert til OL.
Jordyn Wieber har gitt uttrykk for et stort ønske om å møte Justin Bieber.


== Sommer-OL 2012 ==
I Sommer-OL 2012 i London var Jordyn Wieber med på det amerikanske laget som vant gull i lagkonkurransen.
 I kvalifiseringen til mangekamp individuelt kom hun på fjerdeplass, men fordi to amerikanske turnere var på plassen foran henne og hvert land kun kan ha med to utøvere i finalen var hun dermed ikke kvalifisert.


== Referanser ==


== Eksterne lenker ==
Offisielt nettsted 
(en) Jordyn Wieber – kategori av bilder, video eller lyd på Commons 
(de) Jordyn Wieber – Munzinger Sportsarchiv 
(en) Jordyn Wieber – Olympics.com 
(en) Jordyn Wieber – Olympedia 
(en) Jordyn Wieber – Sports-Reference (OL-resultater – arkivert) 
(en) Jordyn Wieber – USAs olympiske komité 
(en) Jordyn Wieber – FIG 
(en) Jordyn Wieber – FIG 
(en) Jordyn Wieber – USA Gymnastics
Nippon Sakkā Kyōkai

Nippon Sakkā Kyōkai (japansk: 日本サッカー協会) er Japans fotballforbund med sete i Tokyo. Forbundet ble stiftet i 1921 med målsetningen å fremme og administrere den organiserte fotballen i Japan, og å representere den utenfor landets grenser. Forbundet sluttet seg til FIFA i 1929, og ble medlem av AFC i 1954.


== Eksterne lenker ==
(ja) Offisielt nettsted 
(en) Offisielt nettsted 
(en) Japans side på FIFA.com Arkivert 20. juni 2017 hos Wayback Machine.
Ri Sol-ju

Ri Sol-ju (hangul: 리설주, hanja: 李雪珠, Ri Seol-ju, født 1989) er den nordkoreanske leder Kim Jong-uns hustru. Nord-Koreas massemedier kunngjorde deres ekteskap den 25. juli 2012, etter at de to var blitt sett sammen offentlig i noen uker.


== Referanser ==
Yuxiang

Yuxiang (tradisjonell kinesisk: 魚香, forenklet kinesisk: 鱼香, pinyin: Yú xiāng) er en smaksettingsmikstur innen det kinesiske kjøkken. Den skal ha sitt utspring i sichuankjøkkenet men er blitt utbredt også i landets andre regionale matkulturer.  Grunningrediensene er hvitløk, vårløk og ingefær. Den er blitt sammenlignet med den franske mirepoix.
I tillegg til de grunnleggende ingrediensene tilkommer nesten alltid sukker, salt, doubanjiang, soyasaus og chilipepper.


== Retter ==
Selv om ordet betyr «duftende fisk», benyttes ikke yuxiang primært i sjømat. Den er vanligere i retter med oksekjøtt, svin eller kylling, eller i vegetariske retter. Slike retter får gjerne yuxiang knyttet til navnet, som for eksempel:

Yuxiang rousi (魚香肉絲): Svinekjøtt
Yuxiang qiezi (魚香茄子): Auberginer
Yuxiang niunan (魚香牛腩): Oksekjøtt


== Referanser ==
Doubanjiang

Doubanjiang er en sterkt krydret og salt masse laget av fermenterte hestebønner, soyabønner, salt, ris og forskjellige krydder. Doubanjiang finnes i forskjellig styrkegrad, fra nærmest nøytral til meget sterk. Den sterkere type inneholder rød chilipepper og kalles la doubanjiang (辣豆瓣酱; pinyin: là dòubànjiàng (là betyr «sterkt krydret»).
Den brukes særlig i Sichuankjøkkenet, og anses ofte som en nøkkelingrediens der. En særlig kjent variant kalles Pixian doubanjiang (郫县豆瓣酱),etter fylket  Pixian.


== Referanser ==
Cha siu baau

Cha siu baau (tradisjonell kinesisk: 叉燒包, forenklet kinesisk: 叉烧包, pinyin: Chā(r)shāo bāo, jyutping: caa1siu1 baau1) er en deigsmårett, en form for dim sum, innen det kantonesiske kjøkken. Det dreier seg om melboller (som baozi) fylt med barbequestekt svinekjøtt - barbecuekrydret cha siu-kjøtt. De selges på dimsumrestauranter eller noen ganger rett fra bakeriene.Det finnes to grunnvarianter av cha siu baau: dampkokte og ovnsbakte. En dampkokt cha siu baau har en hvit utside, mens den ovnsbakte er gyllenbrun og glasert.
Selv om den kantonesiske cha siu baau er visuelt lik andre typer av dampkokte baozi så er deigen av en cha siu baau unik ettersom man benytter både gjær og bakepulver som gjæringsmiddel. Denne mikstur av gjæringsmidler fører til at deigen blir myk og puffete. 
Foruten svinekjøttfyll kan også tilføyes østerssaus, shaoxingvin, soya og sukker.


== Referanser ==
Commodity Futures Trading Commission

Commodity Futures Trading Commission (CFTC) er en amerikansk føderal etat med ansvar for regulering av handel med terminkontrakter og opsjoner. Etaten ble opprettet 15. april 1975 og avløste Commodity Exchange Authority.
CFTC ledes av fem kommissærer som utnevnes av USAs president med Senatets godkjennelse. Presidenten utpeker én av kommissærene til formann.
De viktigste markedsplassene CFTC regulerer er:

Chicago Board Options Exchange
Chicago Board of Trade
Chicago Mercantile Exchange
HedgeStreet
U.S. Futures Exchange
Kansas City Board of Trade
Minneapolis Grain Exchange
New York Mercantile Exchange
New York Board of Trade
OneChicago


== Eksterne lenker ==
(en) Offisielt nettsted
Orkla bru

Orkla bru er en 84 meter lang steinhvelvsbru på Dovrebanen ved km 452,27. Brua krysser Orkla i Rennebu kommune i Trøndelag. Brua ble bygget i perioden fra 1911 til 1916 og ble åpnet i 1921. Hovedspennet er på 60 meter, det lengste for en steinhvelvbro i Norge.

		
		


== Se også ==
Liste over broer i Norge
Liste over broer i Norge etter lengde


== Referanser ==
Aune Forlag

Aune Forlag AS, tidligere kalt Knut Aune Kunstforlag A/S og ofte bare omtalt som Aune, er et norsk forlag som utgir postkort, kalendere, turistprodukter og annet. Virksomheten omfatter også grafiske produkter som bøker, firmagaver og profilering. Forlaget selger mange av varene gjennom bokhandelkjedene Tanum, Ark, Norli og Libris og i kiosker og turistutsalg.Aune Forlag ble etablert i Trondheim i 1949 av Knut Aune. Aune var opprinnelig konditor, men ble fotograf og kortforlegger på grunn av melallergi.


== Referanser ==


== Eksterne lenker ==
Aune Forlags nettpresentasjon
Pongo de Manseriche

Pongo de Manseriche er et elvegjel i det nordvestre Peru. Gjelet markerer grensa mellom elva Marañóns løp i Andesfjellene og Amazonasbekkenet.
Pongo de Manseriche er 4,8 km langt og ligger like nedstrøms fra munningen av elva Santiago, og mellom denne og den gamle misjonsstasjonen Borja.


== Eksterne lenker ==
El Pongo de Manseriche del Río Marañón
Alpha 66

Alpha 66 er en militant gruppe som ble etablert i 1961 av cubanere som bodde i eksil i Puerto Rico. Gruppen arbeider for å reversere endringene som er gjort på Cuba etter revolusjonen og opererer i hovedsak i USA. På 1960- og 1970-tallet trente gruppen i Everglades nasjonalpark med sikte på en væpnet invasjon av Cuba.Gruppen ble knyttet til en rekke attentater mot borgere fra Cuba og en rekke europeiske land, uten at det er funnet beviser for dette.
Den ble ledet av Andres Nazario Sargen frem til hans død i 2004.


== Se også ==
Omega 7


== Referanser ==


== Eksterne lenker ==
Terrorist Network Operating Openly In The United States (Jane Franklin, 2005)
The Coddled "Terrorists" of South Florida (Tristram Korten og Kirk Nielsen, 2008)
Ulrik Frederik de Cicignon

Ulrik Frederik de Cicignon (født 1698 antagelig på Akershus festning i Christiania, død 8. mars 1772 i Sønderborg) var en dansk-norsk generalmajor, godseier og stiftsamtmann i Bergen fra 1749 til 1766. Fra 1744 til 1746 eide han Frogner Hovedgård. Han arvet Søndre Frogner og kjøpte Nordre Frogner av sin slektning Johan Henrik Garmann, og samlet de to gårdene til én eiendom.  Han er for ettertiden kjent for å ha vært en av de sentrale aktørene i strilekrigen i Bergen.


== Slekt ==
Han tilhørte en adelsslekt fra Luxembourg og var sønn av generalmajor Frederik Christoph de Cicignon (ca. 1667–1719) og Karen Hausmann (1682–1744). Han var sønnesønn av general Johan Caspar de Cicignon og dattersønn av kommanderende general i Norge Casper Herman Hausmann.
Cicignon ble 14. august 1733 gift med sin kusine Nicolaina Antoinette von Brügmann (også skrevet Brüggemann) (1717-1759), datter av oberstløytnant Godske Hans von Brüggemann til Ulriksholm og Østergård (død 1736) og Margrethe Vilhelmine Hausmann (død 1717). De to var foreldre til blant andre Juliane Ernestine de Cicignon (1744—1799) gift med amtmann Fredrik Georg Adeler (1736-1810), Gjemsø kloster og Ulrica Helene de Cicignon (1741–1781) gift med kammerherre Conrad Wilhelm Adeler (1739–1785).
Slektene Cicignons, Brügmanns og Adelers våpenskjold er malt på gallerifronten i Solum kirke som Frederik Georg Adeler fikk oppført i 1766.
Han bodde de siste årene av livet i Danmark.


== Referanser ==


== Litteratur ==
Thoralf Gjone: «Kirke, prester og menighetsliv» i Solum bygds historie. Bind I Bygdehistorie, Skien 1965, side 287 ff
Hans Cappelen:«Fordums pomp og prakt. Solum kirke i privat eie til 1850-årene», Varden 24.3.1962 (om våpenskjold på gallerifronten og kirkestolen på veggen)
Hans Cappelen: «Talende våpenskjold», Varden 2.7.1966 (om identifisering av våpenet til Brügmann på gallerifronten)


== Eksterne lenker ==
Norsk biografisk leksikon
Francesco Rognoni

Francesco Rognoni Taeggio (etter 1570 – etter 1626) var en italiensk komponist og fiolinist.
Rognoni ble født inn i en kjent musikerfamilie. Han var først kapellmester hos fyrst Francesco Filiberto av Masserano, fra 1613 i tjeneste hos regenten av Milano og fra 1620 kapellmester i  kirka S. Ambrogio. Rognonis samtidige, forfatteren Girolamo Borsieri, beskrev ham som en fremragende fløytist og fiolinist.
I 1608 og 1624 publiserte Rognoni samlinger med polyfon musikk, i 1613 en madrigalsamling. Det mest berømte verket hans er Selva de varii passaggi, en grundig gjennomgang av sang-, fiolin- og diminusjonsteknikk. Dedikasjoner i ulike verk viser at Rognoni hadde forbindelse med kong Sigismund III av Polen og erkehertug Karl av Østerrike.
Også Francesco Rognonis far, Riccardo, skrev en diminusjonslære. Broren Giovanni Domenico Rognoni var prest, organist og kapellmester, blant annet ved S. Sepolcro og i hertugens kapell.
Dagens musikkvitere har god nytte av Francesco Rognonis skrifter som kilde til oppføringspraksisen på hans tid.


== Media ==


== Litteratur ==
Selva dei vari passaggi secondo l'uso moderno, per cantare et suonare con ogni sorte de stromenti, divisi in due parti. (1620) Nyutgave på italiensk 2002. Verlag: Forni ISBN 8827129464


== Eksterne lenker ==
(en) Fritt tilgjengelige noter av Francesco Rognoni i International Music Score Library Project
Riccardo Rognoni

Riccardo Rognoni Taeggio (før 1550– 1620) var en  italiensk komponist, fløytist og fiolinist.
Riccardo Rognoni bodde i Milano og er det første medlemmet i en kjent musikerfamilie fra renessansen og tidligbarokken. Han skrev en av de første kjente fiolinskolene. Det antas at han var den som introduserte fiolinen som danse- og gateinstrument ved det lombardiske hoffet. De mest kjente elevene hans er sønnene Francesco Rognoni og Giovanni Domenico Rognoni.
Rognoni og sønnene sto i tjeneste hos den kunstelskende kong Sigismund III av Polen, og familien ble 1605 adlet og bar senere adelsnavnet Taeggio.
Filippo Picinelli (1604–1678) beskrev Riccardo Rognoni som en fremragende virtuos på stryke- og blåseinstrumenter.
Av verkene hans kjenner man i dag bare Passagi og et verk fra Il primo libro della musica a due voci (Milano, 1598).


== Litteratur ==
Passaggi per potersi esercitare nel diminuire terminatamente con ogni sorte d'instrumento et anco diversi passaggi per la semplice voce humana di Richardo Rognoniono espulso di Val Tavegia (Venezia, 1592). Et originaltrykk ble ødelagt under andre verdenskrig og et avskrift av Friedrich Chrysander fra 1890 er den eneste tilgjengelige kilden.


== Eksterne lenker ==
(en) Fritt tilgjengelige noter av Riccardo Rognoni i International Music Score Library Project
Melius

Melius, eller Méliusz, kan vise til:


== Melius ==
F. Melius Christiansen (1871–1955) – norsk-amerikansk fiolinist, kordirigent og arrangør
Kim Larsen (Kim Melius (Flyvholm) Larsen) (f. 1945) – dansk sanger og musiker


== Méliusz ==
Péter Méliusz Juhász (1532/6–1572) – ungarsk kirkelig forfatter
József Méliusz (1909–1995) – ungarsk (transilvansk) forfatter, poet og oversetter
Anna Méliusz (f. 1920) – ungarsk (transilvansk) barneforfatter, gift med József Méliusz
Schreiber

Schreiber er et tysk etternavn som betyr «skriver», «skriftlærd» eller «forfatter». Schreiber kan vise til:


== Personer ==
Christian Schreiber (1872–1933) – tysk biskop
Christiane Schreiber (1822–1898) – norsk portrettmaler
Liev Schreiber (f. 1967) – amerikansk skuespiller
Ottomar Schreiber (1889–1955) – tysk politiker


== Annet ==
Walther-Schreiber-Platz undergrunnsstasjon – undergrunnsstasjon i Berlin
Alija Mustafina

Alija Fargatovna Mustafina (russisk: Алия Фаргатовна Мустафина, tatarisk: Алия Фәрхәт кызы Мостафина – Aliya Färhät kızı Mustafina; født 30. september 1994 i Jegorjevsk, Russland) er en russisk turner.Alija Mustafina ble født 30. september 1994 i Jegorjevsk i Moskva oblast. Hennes far, Farhat Mustafin er en tidligere bryter som tok bronse for Sovjetunionen i sommer-OL 1976 i Montréal. Hennes yngre søster Nailja er også turner på høyt nivå. Familien er etniske tatarer.Hun fikk gull i mangekamp i verdensmesterskapet i turn i 2010. Hun ble russisk mester i 2012, hvor hun i tillegg vant skranke.
Under Sommer-OL 2012 i London var hun med på det russiske laget som vant sølv i lagkonkurransen. I individuell mangekamp tok hun bronse.
I apparatfinalene tok hun gull i skranke og bronse i frittstående. Hun ble dermed den mest dekorerte turneren under lekene i London.
Hun tok gull under Sommer-OL 2016.


== Referanser ==


== Eksterne lenker ==
(de) Alija Mustafina – Munzinger Sportsarchiv 
(en) Alija Mustafina – Olympics.com 
(en) Alija Mustafina – Olympic.org 
(en) Alija Mustafina – Olympedia 
(en) Alija Mustafina – Sports-Reference (OL-resultater – arkivert) 
(en) Alija Mustafina – FIG 
(en) Alija Mustafina – FIG 
Alija Mustafina(Hopp)
Jan Knobelauch Hansen

Jan Knobelauch Hansen (født 15. juli 1971) er en idrettsutøver fra Danmark.  Han konkurrerer i triatlon.
Hansen konkurrerte ved de første olympiske triatlonkonkurransene under Sommer-OL 2000.  Han fikk en 44.-plass med en samlet tid på 1.55.42,06.


== Eksterne lenker ==
(en) Jan Knobelauch Hansen – Olympedia 
(en) Jan Knobelauch Hansen – Sports-Reference (OL-resultater – arkivert)
Debreceni VSC

Debreceni Vasutas Sport Club er en fotballklubb fra Ungarns nest største by Debrecen.
Laget har vært et av de mest suksessfulle i landet på 2000-tallet. Det vant den ungarske ligaen i 2005, 2006, 2007, 2009, 2010 og 2012 og nådde gruppespillet i Mesterligaen 2009/2010.
Klubbens kallenavn er Loki (lokomotiv) og har sammenheng med klubbens lange tilknytning til jernbanen.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Luís Feiteira

Luís Feiteira (født 21. april 1973) er en portugisisk langdistanseløper som har spesialisert seg på  maratonløping.


== Resultater ==


== Referanser ==


== Eksterne lenker ==
(en) Luís Feiteira – Olympedia 
(en) Luís Feiteira – Sports-Reference (OL-resultater – arkivert) 
(en) Luís Feiteira – World Athletics 
(en) Luís Feiteira – ARRS
Friidrett under Sommer-OL 2012 – Lengdehopp menn

Friidrettsøvelsen Lengdehopp herrer ved Sommer-OL 2012 vil ble avholdt den 3. og 4. august på  Olympiastadion i London. Norge var ikke representert i øvelsen.
Det var hjemmehåpet Greg Rutherford fra Storbritannia som ble olympisk mester.


== Medaljevinnere ==


== Program ==
All tidspunkt er norsk sommertid (UTC+1)


== Rekorder ==
Før konkurransen var verdens- og olympisk rekord som følger:


== Kvalifikasjon ==
Deltakere pr. 1. august 2012.Direktekvalifikasjonskrav 8,10 m (Q) og ellers blant utøvere  med de 12 lengste hoppene (q)


=== Finale ===


== Referanser ==
Planetstien

Planetstien er en kopi av solsystemet, i målestokken 1:1 milliard, beliggende i Sandvedparken i Sandnes. Her kan besøkende på en gåtur eller sykkeltur fornemme avstandene og hvor mye tomrom det er i solsystemet. En meter på stien tilsvarer 1 million kilometer i verdensrommet. 
Nærmest Sandnes sentrum starter stien ved Solen. Merkur ligger nærmest sola, 59,9 meter unna, og deretter kommer de øvrige planetene på rekke og rad oppover Sandvedparken. Den siste «planeten», Pluto, ligger langs Stokkelandsvannet. Planetmodellene eller «skulpturene» man passerere gir også et inntrykk av solens og planetenes relative størrelser.
Planetstien ble laget av Sandnes kommune i samarbeid med Vitenfabrikken.
Francielle

Francielle Manoel Alberto (født 18. oktober 1989 i São Paulo), bedre kjent som Francielle, er en brasiliansk fotballspiller som i 2017 begynte på Avaldsnes Idrettslag.
Hun deltok på laget som tok sølvmedalje under sommer-OL i 2008.
Hun spilte for Santos Futebol Clube 2006–08, St. Louis Athletica i USA og Sky Blue FC i 2009, tilbake i Santos 2009–11,
São José Esporte Clube i São José dos Campos 2011–14. Etter en kort tid amerikanske Boston Breakers i 2015 bars det til islandske Garðabær og den gode klubben Stjarnan. Hun spilte i São Paulo for brasilianske Sport Club Corinthians Paulista sitt damelag i 2016.
Det ble ved juletider 2016 meldt at Francielle hadde signert en ettårs kontrakt med Avaldsnes Idrettslag på Karmøy utenfor Haugesund. Det var Francielle som scoret seiersmålet i åpningskampen mot Vålerengen.


== Referanser ==


== Eksterne lenker ==
(en) Francielle – Olympedia 
(en) Francielle – Sports-Reference (OL-resultater – arkivert) 
(pt) Francielle – Brasils olympiske komité 
(en) Francielle – FIFA 
(en) Francielle – UEFA 
(en) Francielle – Soccerway 
(no) Francielle – Norges Fotballforbund 
(de) Francielle – Soccerdonna 
Sky Blue FC, spillerprofil
Santos FC, spillerprofil (pt)
Kapitalstruktur

Kapitalstruktur er sammensetningen av kapitalinstrumenter som finansierer en organisasjons eiendeler. En organisasjon er i hovedsak finansiert av en blanding av egenkapital og fremmedkapital. Fremmedkapital blir også referert til som gjeld. Egenkapital og fremmedkapital utgjør sammen passiva-siden av et selskaps balanse.
Noen organisasjoner benytter også såkalt «hybridkapital». Dette er kapital som har egenskaper som gjør at de deler egenskaper til egenkapital og fremmedkapital og følgelig er vanskelig å plassere under den ene eller den andre kategorien.
Kapitalstrukturen fremstilles i absolutte verdier i en organisasjons balanse. Men for å kunne sammenligne med andre og med tidligere år så brukes ofte forholdstall. Flere forholdstall brukes, men de mest brukte er soliditet og gjeldsgrad og fremmedkapital/egenkapital forholdet.
I Norge bokføres kapitalstrukturposter i kontoklasse 2 i henhold til den frivillige standardiserte kontoplanen NS 4102.


== Analyse av optimal kapitalstruktur ==
Systematiske studier av kapitalstruktur søker å forstå hvordan endringer i kapitalstruktur kan være verdiskaping og derigjennom endre verdien av et foretak.  Utfordringen er å identifisere hvilke faktorer og friksjoner som særlig avgjørende for bedrifters beslutninger om kapitalstruktur.  Franco Modigliani og Merton Miller publiserte en banebrytende artikkel i 1958. I den artikkelen viste de at dersom kapitalmarkeder hadde vært friksjonsløse og konkurransen i disse markedene hadde vært perfekt, så ville verdien av et foretak vært uavhengig av forholdet mellom egenkapital og gjeld. De viste også at friksjonsløse kapitalmarkeder og perfekt konkurranse er det naturlige analytiske utgangspunktet for å identifisere hvilke friksjoner og avvik fra perfekt konkurranse som er de viktigste for et foretaks kapitalstruktur.  
To eksempler på markedsfriksjoner som betydning for selskapers verdi og for valg av kapitalstruktur er:

Selskapsskatt betales av overskudd etter at renter til fremmedkapitalen (lån) er betalt. Fordi fremmedkapital (lån) og egenkapital (aksjer) behandles skattemessig forskjellig, vil verdien av et selskap øke med høyere belåningsgrad.
Konkurs er kostbart. Det er store kostnader knyttet til advokater, etc. Høy belåningsgrad øker sannsynligheten for konkurs. På grunn av konkurskostnader vil den forventede verdien av et selskap falle med høyere belåningsgrad.


== Se også ==
Hakkeordensteorien


== Referanser ==
Kapitalverdimodellen

Kapitalverdimodellen (ofte forkortet KVM) er en modell som brukes innen finans for å kunne beregne passende kapitalkrav på investeringer.

  
    
      
        E
        (
        
          R
          
            i
          
        
        )
        =
        
          R
          
            f
          
        
        +
        
          β
          
            i
          
        
        (
        E
        (
        
          R
          
            m
          
        
        )
        −
        
          R
          
            f
          
        
        )
        
      
    
    {\displaystyle E(R_{i})=R_{f}+\beta _{i}(E(R_{m})-R_{f})\,}
  
Det forventede kapitalkravet (
  
    
      
        E
        (
        
          R
          
            i
          
        
        )
      
    
    {\displaystyle E(R_{i})}
  ) lik renta på risikofrie investeringer (
  
    
      
        
          R
          
            f
          
        
      
    
    {\displaystyle R_{f}}
  ) i tillegg til en risikopremie tilsvarende markedets systematiske risiko 
  
    
      
        
          β
          
            i
          
        
        (
        E
        (
        
          R
          
            m
          
        
        )
        −
        
          R
          
            f
          
        
        )
        
      
    
    {\displaystyle \beta _{i}(E(R_{m})-R_{f})\,}
  ). Denne risikoen består av differansen mellom markedets rente og den risikofrie renten. Dette ganges med betakoeffisienten. Betakoeffisienten er et måltall på et markeds systematiske risiko. Dette er risiko som ikke kan fjernes ved å diversifisere en portefølje av forskjellige investeringer, men som påvirker alle investeringer. Eksempler på dette kan være konjunkturendringer.
Garli stasjon

Garli stasjon er en tidligere stasjon på Dovrebanen i Midtre Gauldal i Trøndelag. Stasjonen har vært ubetjent holdeplass siden 1958. Etter en brann 25. mars 1995 ble stasjonsbygningen revet. Persontrafikken ble nedlagt år 2000 og stasjonen har i dag funksjon som fjernstyrt kryssingsstasjon.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 87. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Trondheim distrikt: Dovrebanen. NSB Arkitektkontoret. s. 157–162. 


== Eksterne lenker ==
(no) Garli stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Dovrebanen
dovrebanen.com om Garli stasjon
Ulsberg stasjon

Ulsberg stasjon er en tidligere stasjon på Dovrebanen i Rennebu i Trøndelag. Opprinnelig skulle stasjonen hete Austberg, men ble åpnet som Ulsberg stasjon. Stasjonen har vært fjernstyrt siden 1968. Siden persontrafikken ble nedlagt 1989 har stasjonen funksjon som fjernstyrt kryssingsstasjon.
Stasjonen ble drevet provisorisk en kort periode fra 15. desember 1917 etter at strekningen Gisna–Berkåk var ferdigbygd.


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 86–87. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Trondheim distrikt: Dovrebanen. NSB Arkitektkontoret. s. 143–148. 


== Eksterne lenker ==
(no) Ulsberg stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Dovrebanen